CELEX: 42018X1858
Language: mt
Date: 2018-11-28 00:00:00
Title: Emendi għar-Regolament Nru 100 tal-Kummissjoni Ekonomika għall-Ewropa tan-Nazzjonijiet Uniti (NU/KEE) — Dispożizzjonijiet uniformi dwar l-approvazzjoni ta' vetturi fir-rigward ta' rekwiżiti speċifiċi għas-sistema ta' motopropulsjoni elettrika [2018/1858]

28.11.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 302/114
            
         
      It-testi oriġinali tan-NU/KEE biss għandhom effett ġuridiku skont id-dritt internazzjonali pubbliku. L-istatus u d-data tad-dħul fis-seħħ ta' dan ir-Regolament għandhom jiġu vverifikati fl-aħħar verżjoni tad-dokument tal-istatus tan-NU/KEE TRANS/WP.29/343, disponibbli fuq:
      http://www.unece.org/trans/main/wp29/wp29wgs/wp29gen/wp29fdocstts.html
      Emendi għar-Regolament Nru 100 tal-Kummissjoni Ekonomika għall-Ewropa tan-Nazzjonijiet Uniti (NU/KEE) — Dispożizzjonijiet uniformi dwar l-approvazzjoni ta' vetturi fir-rigward ta' rekwiżiti speċifiċi għas-sistema ta' motopropulsjoni elettrika [2018/1858]
      Emendi għar-Regolament Nru 100 ippubblikat fil-ĠU L 87 tal-31 ta' Marzu 2015
      
      Li jinkorpora:
      
                   
               
               
                  Is-Suppliment 2 għas-serje ta' emendi 02 – Id-data tad-dħul fis-seħħ: 29 ta' Jannar 2016
               
            
                   
               
               
                  Is-Suppliment 3 għas-serje ta' emendi 02 – Id-data tad-dħul fis-seħħ: 18 ta' Ġunju 2016
               
            Fit-test kollu tar-Regolament (inklużi l-annessi kollha), Sistema ta' Ħażna ta' Enerġija Rikarikabbli (REESS), tiġi emendata biex taqra: Sistema ta' Ħżin ta' Enerġija Elettrika Rikarikabbli (REESS).
      Il-Paragrafi 5.1 sa 5.1.1.3, jiġu emendati biex jaqraw:
      
         “5.1.   Protezzjoni minn xokkijiet elettrikiċi
         Dawn ir-rekwiżiti tas-sikurezza elettrika japplikaw għall-assemblaġġi ta' vultaġġ għoli taħt kundizzjonijiet fejn mhumiex imqabbda ma' provvisti tal-elettriku ta' vultaġġ għoli esterni.
         5.1.1.   Protezzjoni minn kuntatt dirett
         Il-protezzjoni minn kuntatt dirett ma' partijiet li fihom il-kurrent hija meħtieġa wkoll għal vetturi mgħammra bi kwalunkwe tip ta' REESS approvat skont il-Parti II ta' dan ir-Regolament.
         Il-partijiet li fihom il-kurrent għandhom ikunu protetti minn kuntatt dirett u għandhom ikunu konformi mal-paragrafi 5.1.1.1 u 5.1.1.2. Kwalunkwe lqugħ, sistemi ta' għeluq, iżolaturi solidi u konnetturi ma għandhomx ikunu jistgħu jiġu miftuħa, separati, żarmati jew imneħħija mingħajr l-użu ta' għodda.
         Madankollu, il-konnetturi (inkluż il-punt tad-dħul tal-vettura) huma permessi li jiġu separati mingħajr l-użu ta' għodda, jekk jissodisfaw wieħed jew aktar mir-rekwiżiti li ġejjin:
         
                     (a)
                  
                  
                     Huma konformi mal-paragrafi 5.1.1.1 u 5.1.1.2 meta jiġu separati, jew
                  
               
                     (b)
                  
                  
                     Jinsabu taħt l-art u jiġu pprovduti b'mekkaniżmu ta' llokkjar, jew
                  
               
                     (c)
                  
                  
                     Jiġu pprovduti b'mekkaniżmu ta' llokkjar. Komponenti oħra, li ma jkunux parti mill-konnettur, għandhom ikunu jistgħu jitneħħew biss bl-użu ta' għodda sabiex ikun jista' jiġi sseparat il-konnettur, jew
                  
               
                     (d)
                  
                  
                     Il-vultaġġ tal-partijiet li fihom il-kurrent jiġi daqs jew inqas minn 60 V DC jew daqs jew inqas minn 30 V AC (rms) fi żmien sekonda wara li jiġi sseparat il-konnettur.
                  
               5.1.1.1.   Għall-protezzjoni tal-partijiet li fihom il-kurrent ġewwa l-kompartiment tal-passiġġieri jew il-kompartiment tal-bagalji, għandu jiġi pprovdut grad ta' protezzjoni IPXXD.
         5.1.1.2.   Għall-protezzjoni tal-partijiet li fihom il-kurrent f'żoni għajr il-kompartiment tal-passiġġieri jew il-kompartiment tal-bagalji, il-grad ta' protezzjoni IPXXB għandu jiġi ssodisfat.”
      
      Il-paragrafi 5.1.1.4 sa 5.1.1.5.3 (preċedenti), jiġi nnumerati mill-ġdid bħala l-paragrafi 5.1.1.3 sa 5.1.1.4.3.